የህዳሴው ግድብ በኢንዱስትሪ ግንባታ ወደ ኋላ ለቀረችው የአምቦ ከተማ መልስ እንደሚሆን ተገለጸ
አምቦ፡- የህዳሴው ግድብ በኢንዱስትሪ ግንባታ
ኋላ ቀር ለሆነችው የአምቦ
ከተማ መልስ ከሚሰጡ ዋና ዋና ጉዳዮች አንዱ እንደሆነ ተገለጸ፡፡ ባለሃብቶች ወደ ከተማዋ መጥተው
በሚፈልጉት ስራ እንዲሰማሩም ጥሪ ቀረበ።የአምቦ ከተማ ከንቲባ አቶ ሳህሉ ድሪብሳ በተለይ
ለአዲስ ዘመን እንደገለጹት ከተማዋን
በኢንዱስትሪ ወደ ኋላ እንድትቀር
ያደረጉ በርካታ ምክንያቶች ቢኖሩም ዋንኛው ግን የኃይል አቅርቦት
እጥረት ነው ።የህዳሴው ግድብ ወደ ሥራ መግባት የኃይል አቅርቦትን አስተማማኝ በማድረግ አምቦን ጨምሮ በሀገሪቱ የሚገኙ
ሌሎች ከተሞች ከፍ ወደ አለ የእድገት ደረጃ እንዲሸጋገሩ አስቻይ
ሁኔታዎችን ይፈጥራል ብለዋል።ከቅርብ ዓመታት በፊት ኢንዱስትሪዎች በተለያዩ
የሀገራችን አካባቢዎች ሲገነቡ እንደነበር ያስታወሱት ከንቲባው ፣ አምቦና አካባቢዋ
ግን በተለያዩ ምክንያቶች የዚህ እድል ተጠቃሚ
ሳትሆን መቅረቱዋን አመልክተዋልአምቦ ከአዲስ አበባ ከተማ በቅርብ
ርቀት የምትገኝ እንደመሆኗ ከሌሎች ከተሞች በተሻለ የማደግ ዕድል የነበራት ቢሆንም
ልሟቷ ወደ ኋላ ቀርቷል
ያሉት ከንቲባው ፣ እስከ ዛሬ ድረስ በከተማዋና በአካባቢው
ካሉት ጥቂት የጄሶና የድንጋይ
መፍጫ ማሽኖች በስተቀር እዚህ ግባ የሚባል
ኢንዱስትሪ እንደሌላት ጠቁመዋል፡፡የአምቦ ውሃ ፋብሪካ ዘመናትን
ያሳለፈ የአካባቢው መገለጫ ነው ያሉት ከንቲባው፣
አምቦ በኢንዱስትሪ ደረጃ እንደ አጀማመሯ
ያልቀጠለችና የኋሊት የተጓዘች ከተማ እንደሆነች ገልጸዋል፡፡አሁን ከፌደራልና ከክልል መንግስታት ጋር በመተባበር በከተማዋ ኢንዱስትሪዎችን ለመገንባት መሬት የመለየት ስራ መሰራቱን አመልክተው ፣ ለጊዜው መቶ ሄክታር መሬት እንደተዘጋጀና በሂደትም እየታየ  እንደሚጨመር አስታውቀዋል። ከምዕራብ ወለጋ ጀምሮ እስከ ቡራዩ ድረስ ባለው መስመር ከፍተኛ የግብርናና የተፈጥሮ ሃብት እንዳለ የተናገሩት
ከንቲባው፣ ቀጠናው እስከ ዛሬ ድረስ በኢንዱስትሪዎች ያለመልማቱ በስራ ዕድል ፈጠራና
በኢኮኖሚ ተጠቃሚነት ላይ ተጽዕኖ አሳድሯል
ብለዋል፡፡ በአሁኑ ሰዓት የአካባቢውን ስራ አጥ ቁጥር ለመቀነስ  ኢንዱስትሪዎች ያስፈልጉናል ያሉት ከንቲባው፣ ህዳሴው
ግድብ የኢንዱስትሪዎችን የኃይል አቅርቦት በማሟላት፣ በኢንዱስትሪዎች ውስጥ ተቀጥረው የሚሰሩ
ዜጎችን ቁጥር በማሳደግ የሚኖር
ኢኮኖሚያዊ ጠቀሜታው ከፍተኛ እንደሆነ ጠቁመዋል ፡ የኢትዮጵያ ህዝብ ከአባይ ወንዝ ጋር የሚተዋወቀው በዘፈንና
በምሳሌያዊ ንግግር ብቻ ነበር ያሉት ከንቲባው፣ አሁን ያ ታሪክ ሊቀየር ደርሷል ብለዋል፡፡ ህዳሴው ግድብ የመጪውን ትውልድ
ህይወት ከመቀየርና ኢትዮጵያን ወደ ተሻለ ደረጃ ከማሸጋገር አንጻር ትልቅ አቅም ያለው ተስፋችን ነውም ብለዋል። ቀጣዩ ዘመን ለኢትዮጵያ ብሩህ ተስፋ ነው ያሉት ከንቲባው፣ የአምቦ ከተማም ኢንዱስትሪዎችን በማስፋፋት የአካባቢውን ህዝብ ተጠቃሚነት የምታረጋግጥበት ጊዜ ሩቅ አይደለም ብለዋል፡፡
በህዳሴው ግድብ ላይ በጉልበት
፣ በገንዘብ ፣በሀሳብ አሻራውን ያላስቀመጠ ኢትዮጵያዊ የለም ያሉት ከንቲባው
፣መጪዎቹ ዓመታት የግድቡን ፍሬ ማጣጣም የምንጀምርባቸው እንደሚሆኑ
ተስፋቸውን ገልጸዋል፡፡ እኛ ለአባይ ብዙ ነገር ሰጥተናል፤አሁን በተራው
አባይ ሊሰጠን ተዘጋጅቷል፡፡ ወንዞቻችንን ለኃይልና ለመስኖ ልማት በማዋል ተጠቃሚነታችንን የምናረጋግጥበትን ሞራል አግኝተናል ብለዋል፡፡ የአምቦ ከተማ አስተዳደር ምቹ የኢንቨስትመንት ሁኔታዎችን ስለፈጠረ ባለሃብቶች ወደ ስፍራው መጥተው
በሚፈልጉት ስራ እንዲሰማሩም ከንቲባው
ጥሪ አቅርበዋል፡፡አዲስ ዘመን ሰኔ 22 ኢያሱ መሰለ